Streptokok
Dobrý deň, prosím Vás chcela by som sa spýtať,ak je vo výtere z nosa prítomná baktéria Streptokok (zelené soplíky),tak je nutné vždy podať antibiotiká? (aspoň lokálne), i keď sa príznaky zlepšia po podávaní Sinupret a kaloby? 
A ešte by som sa chcela spýtať Kaloba rozpúšťa hlieny pri kašli a soplíku
Dobrý deň,
ďakujeme za Vašu otázku.
Lekár o predpise liekov rozhoduje na základe prítomných príznakov, prípadne výsledkov doplňujúcich vyšetrení (kultivácia, krvné testy a pod.) a zváženia prínosu liečby a možných rizík, ktoré z nej vyplývajú. Pokiaľ je nádcha sprevádzaná prítomnosťou do zelena zafarbeným sekrétom z nosa a kultiváciou potvrdenou prítomnosťou baktérie, antibiotická liečba je nevyhnutná.
Liek Kaloba je určený na akútne infekcie dýchacích ciest. Laboratórne testy preukázali, že liek má antivirotické a antibakteriálne účinky - znižuje schopnosť vírusov a baktérií uchytiť sa a množiť na sliznici dýchacích ciest. Zvyšuje taktiež aktivitu imunitného systému a uvoľňuje a pomáha odstrániť hlien z dýchacích ciest. Pokiaľ však účinok Kaloby na uvoľnenie hlienu nie je dostačujúci, odporúčam siahnúť po liekoch priamo určených na podporu uvoľňovania hlienu, či už rastlinných s obsahom
brečtanu
, alebo sysntetických liekoch s obsahom
ambroxolu
, alebo
acetylcysteínu
.
Prajem pekný zvyšok dňa.
S pozdravom
PharmDr. Veronika Kiabová